दुकानों में पड़ा है नमक नहीं खरीद रहे उपभोक्ता
जमशेदपुर } दालऔर सब्जी को काला कर देने वाला नमक पीडीएस की दुकानों में बेकार पड़ा है। गुणवत्ताहीन नमक की शिकायत मिलने के बाद ग्राहक इसे खरीद रहे हैं। दिसंबर माह में पूर्वी सिंहभूम जिला के 1165 पीडीएस दुकानों के लिए 1,931700 किलो नमक के पैकेट भेजे गए थे। हालांकि शुरुआत में उपभोक्ताओं के बीच नमक की बिक्री की गई थी। लेकिन ज्योंही दाल और सब्जी का रंग काला होेने की शिकायत आने लगी। उपभोक्ताओं ने नमक लेने से इंकार कर दिया। एक लाख किलो से ज्यादा नमक के पैकेट पीडीएस की दुकानों में बेकार पड़े हैं। अब दुकानदार परेशान हैं कि वे बेकार नमक का क्या करें? विभागीय कार्रवाई के डर से वे फेंक भी नहीं सकते हैं। इधर खाद्य आपूर्ति विभाग के अधिकारी भी ध्यान नहीं दे रहे हैं। गौरतलब है कि जनवितरण की दुकानों में बेचे जा रहे नमक खाद्य पदार्थों के साथ लोगों की सेहत भी बिगाड़ सकती है। इस संबंध में डीबी स्टार ने 3 मार्च के अंक में प्रमुखता से ‘सरकारी दुकानों के नमक में ज्यादा आयोडिन, सब्जी और दाल में डालते ही रंग हो जाता है काला’ शीर्षक से खबर प्रकाशित की गई थी।
FOLLOW-UP
4 मार्च के अंक प्रकाशित खबर।
hin_Deva hin_Deva eng_Latn bho_Deva